Sangen vant delfinalen i Linköping lørdag 19. februar 2011 og gikk dermed direkte til finalen i Globen i Stockholm som ble avholdt lørdag 12. mars. Etter at de internasjonale juryene hadde gitt poeng, ledet Eric Saade og «Popular» med 81 poeng. Fra svenske tv-seere fikk sangen 112 poeng, noe som gjorde at sangen vant med 193 poeng, 44 poeng mer enn andreplassen «In the Club» med Danny Saucedo. Med seieren ble «Popular» Sveriges bidrag til Eurovision Song Contest 2011 i Düsseldorf i Tyskland.